Raiskauksista eniten ilmoituksia Ruotsissa - Ulkomaat - Uutiset - MTV.fi
Julkaistu 27.04.2009 12:57
Ruotsissa tehdään selvästi enemmän rikosilmoituksia raiskauksista kuin muissa Euroopan maissa. Tämä selviää huomenna esiteltävästä tutkimuksesta, jossa yhdentoista EU-maan tutkijat ovat vertailleet eri maiden oikeusjärjestelmien tapaa käsitellä raiskauksia. Toisena tilastossa on Britannia, jossa tehdään puolet vähemmän ilmoituksia asukasmäärään suhteutettuna.Ruotsissa tehdään vuosittain 46 ilmoitusta 100 000 asukasta kohden, mikä on neljä kertaa enemmän kuin muissa Pohjoismaissa. Mainos (uutinen jatkuu alla)
Suurta eroa selittävät osittain eri maiden oikeusjärjestelmien erilaiset käytänteet ja luokitukset. Tutkimuksen mukaan raiskaus on silti yleisempi rikos Ruotsissa kuin muualla Euroopassa. Tätä selitetään muun muassa korkealla alkoholinkulutuksella, vapaalla seksuaalisuudella ja sukupuolielämän aloittamisella jo nuorella iällä. Ruotsissa vain noin 13 prosenttia ilmoituksista johtaa lopulta syytteeseen. Syytteen tasolle edenneistä tapauksista kuitenkin noin 80 prosenttia johtaa langettavaan tuomioon.